Die idee daaragter is dat jy jou omring deur foto’s van dinge waaroor jy droom en wat jy graag wil bereik.
As jy byvoorbeeld nog altyd gedroom het van die wêreld platreis, kan jou droombord prente bevat van al die topplekke wat jy wil besoek. Of jy kan jou droombord verdeel in byvoorbeeld loopbaan, liefde, vriendskap en gesondheid en prentjies plak wat jy voel jou droombeeld van elkeen verteenwoordig.
Blaai deur al die ou tydskrifte tuis en kies alle prentjies wat jou twee keer laat kyk en iets in jou wakker maak.
Dit kan byvoorbeeld ’n foto wees van die Eiffeltoring as jy nog altyd gedroom het van Parys besoek, of ’n motor as jy graag op 18 jou eerste motor wil besit.
As jy al die foto’s het wat tot jou spreek, plak dit vas aan die karton en bêre dit iewers waar jy dit gereeld kan sien, soos teen die agterkant van jou kamerdeur of teen jou kamermuur.
Jy kan jou droombord ook in ’n groot sketsboek skep as jy nie ’n plakkaat verkies nie en dit selfs elke week of maand hersien en nuwe prente bysit of oues uithaal.
Maak seker die vriende wat jy nooi, verstaan waaroor dit gaan en stel ewe veel belang daarin om aan ’n droombord te werk.
Gee vir elkeen ’n rol – een kan sorg vir eetgoed, die ander vir die gomstafies en nog een vir die regte musiek, byvoorbeeld.
Met die regte musiek kan julle gou-gou aan die gang kom: Julle kan elkeen twee liedjies voorstel, dan kry elkeen ’n beurt om te werk terwyl hul gunstelingliedjies speel.
As jy sosiale media soos Instagram gebruik, kan die foto’s wat jy deel letterlik jou droombord wees; jy kan selfs ’n aparte Instagramblad oopmaak wat net as jou droombord dien.
Dit help jou fokus op wat jy wil hê. Onthou, jy kan nie iets bereik as jy nie daarop fokus en daarvan bewus is nie.
Toe dié sangeres (33) nege jaar oud was, het haar onderwyser die klas gevra om ’n droombord te maak.
Die sangeres (36) het ’n foto van ’n Oscar-beeldjie langs haar oefentrapmeul sodat sy dit kan visualiseer terwyl sy topfiks bly.
Dié kletsprogramaanbieder (60) wou so graag op die voorblad van Oprah Winfrey se tydskrif O verskyn dat sy ’n droombord daarvan geskep het.